ज़ियारत
इस्लाम में, ज़ियारत, पैगम्बर मुहम्मद, उनके परिवार के सदस्यों (अहल अल-बैत) और वंशजों (शिया इमामों सहित), उनके साथी (सहाबा) तथा अन्य धर्मी शख्सियतों जैसे कि पैगंबर, सूफ़ी, औलिया, और इस्लामी विद्वानों से जुड़े पवित्र स्थानों तक की जाने वाली एक प्रकार की तीर्थ यात्रा को कहा जाता है। ज़ियारत किये जाने वाले तीर्थ स्थलों में विभिन्न मस्जिद, मक़ाम, मज़ार, दरगाह, युद्ध स्थल, पहाड़ और गुफाएँ शामिल हैं। भारतीय उपमहाद्वीप में दरगाहों पर ज़ियारत करने की पुराणी परंपरा रही है।